Ο **Γιώργος Πάσχος** γεννήθηκε στη Θεσσαλονίκη το 1945. Σπούδασε στα πανεπιστήμια Θεσσαλονίκης, Φράιμπουργκ και Χαϊδελβέργης. Ανακηρύχθηκε διδάκτωρ του πανεπιστημίου Χαϊδελβέργης το 1973. Δίδαξε πολιτική επιστήμη στο Αριστοτέλειο Πανεπιστήμιο Θεσσαλονίκης από το 1976 αρχικά στο Τμήμα Νομικής και έπειτα, στο Τμήμα Πολιτικών Επιστημών, για την ίδρυση του οποίου είχε πάρει την πρωτοβουλία ο ίδιος επενδύοντας χρόνο και κόπο.

Κυριότερα βιβλία του: "Πολιτική δημοκρατία και κοινωνική εξουσία. Δημοκρατική αρχή και πολιτική νομιμοποίηση", Θεσσαλονίκη εκδ. Παρατηρητής, 1979, "Κράτος και πολιτεύματα στο έργο του Αλ. Σβώλου", Αθήνα εκδ. Σάκκουλα, 1981, "Κράτος δικαίου και πολιτική. Πολιτειολογικές θεωρίες 1900-1940", Αθήνα εκδ. Πολίτης, 1991.